b'\n_START_ARTICLE_\nPaul Scholes\n_START_SECTION_\n\xc5\xbdivljenjepis\n_START_PARAGRAPH_\nScholes je za\xc4\x8del trenirati v svojem do sedaj edinem klubu Manchester United pri 14. letih, svojo prvo profesionalno pogodbo s klubom pa je podpisal 23. julija 1993._NEWLINE_Za \xc4\x8dlansko ekipo je prvi\xc4\x8d zaigral 24. septembra 1994. V sezoni 1994/95 je nastopil na 17. tekmah v angle\xc5\xa1ki ligi Premiership in tudi petkrat zadel. Kljub obetavnim za\xc4\x8detkom pa se je v za\xc4\x8detno enajsterico uvrstil \xc5\xa1ele v sezoni 1997/98, ko je po deveti tekmi prvenstva na sredini igri\xc5\xa1\xc4\x8da zamenjal po\xc5\xa1kodovanega soigralca Roya Keana.\n_START_SECTION_\nReprezentan\xc4\x8dna kariera\n_START_PARAGRAPH_\nZa angle\xc5\xa1ko nogometno reprezentanco je Scholes prvi\xc4\x8d nastopil leta 1997 na prijateljski tekmi tekmi proti Ju\xc5\xbenoafri\xc5\xa1ki republiki, \xc5\xbee prihodnje leto pa je bil vpoklican v reprezentanco za nastop na svetovnem prvenstvu 1998. Kasneje je za Anglijo nastopil \xc5\xa1e na evropskem prvenstvu leta 2000, svetovnem prvenstvu leta 2002 in evropskem prvenstvu 2004. Avgusta 2004 se je odpovedal nastopom za angle\xc5\xa1ko reprezentanco.'